Úradný vestník L 062 , 06/03/2003 S. 0014 - 0015



Nariadenie Komisie (ES) č. 409/2003 z 5. marca 2003, ktorým sa mení a dopĺňa nariadenie (ES) č. 2879/2000, ktoré stanovuje podrobné pravidlá uplatňovania nariadenia Rady (ES) č. 2702/1999 o opatreniach na poskytovanie informácií a propagáciu poľnohospodárskych výrobkov v tretích krajinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2702/1999 zo 14. decembra 1999 o opatreniach na poskytovanie informácií a na propagovanie poľnohospodárskych výrobkov v tretích krajinách [1], a najmä na jeho články 5 a 11, keďže: (1) Na účel implementácie opatrení, ktoré sú súčasťou programov uvedených v článku 7, ods. 1, nariadenia (ES) č. 2702/1999, článok 9, ods. 1, nariadenia Komisie (ES) č. 2879/2000 [2], naposledy zmeneného a doplneného nariadením (ES) č. 1854/2002 [3], stanovuje 30. apríl každého roka ako konečný termín na to, aby členské štáty oznámili Komisii programy a implementujúce orgány. (2) Keďže v predchádzajúcich aplikáciách sa málo využívali dostupné financie určené na podporné opatrenia pre informovanie a propagovanie, príslušné orgány by mali mať povolené predstaviť nové programy opatrení dva razy do roka. (3) Zoznam cieľových trhov by sa mal prehodnotiť, aby sa vzalo do úvahy nadchádzajúce rozšírenie únie. Vzhľadom na dátum prijatia programov v roku 2003, krajiny, ktoré majú vstúpiť do únie na nasledujúci rok, by mali byť vypustené zo zoznamu. (4) Zoznam výrobkov, ktorý by mal byť pokrytý propagačnými opatreniami v tretích krajinách, by sa mal prehodnotiť. Zoznam by sa mal rozšíriť, aby obsiahol ľanové vlákna, propagačné opatrenia na ktoré sa hodnotia pozitívne. (5) Nariadenie (ES) č. 2879/2000 by sa malo následne zmeniť. (6) Opatrenia stanovené v tomto nariadení sú v súlade so stanoviskom prijatom na spoločnej schôdzi riadiacich výborov na propagáciu poľnohospodárskych výrobkov, PRIJALA TOTO NARIADENIE: Článok 1 Nariadenie (EHS) č. 2879/2000 sa týmto mení a dopĺňa, ako je uvedené nižšie. 1. Článok 9 sa mení a dopĺňa takto: a) v odseku 1 sa prvá veta nahrádza týmto textom: "Najneskôr 15. júna a 15. decembra každého roka členské štáty pošlú Komisii predbežný zoznam programov a implementujúcich orgánov, ktoré vybrali, a kópiu každého programu."; b) v prvom pododseku odseku 3 sa slová "30. september" nahradia slovami "15. septembra a 28. februára". 2. Príloha sa nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. marca 2003 Za Komisiu Franz Fischler člen Komisie [1] Ú. v. ES L 327, 21.12.1999, s. 7. [2] Ú. v. ES L 333, 29.12.2000, s. 63. [3] Ú. v. ES L 280, 18.10.2002, s. 7. -------------------------------------------------- PRÍLOHA " „PRÍLOHA Zoznam trhov v tretích krajinách, v ktorých sa môžu realizovať opatrenia na propagáciu - Švajčiarsko - Nórsko - Rumunsko - Bulharsko - Rusko - Japonsko - Čína - Južná Kórea - Juhovýchovná Ázia - India - Stredný Východ - Severná Afrika - Juhoafrická republika - Severná Amerika - Latinská Amerika - Austrália a Nový Zéland Zoznam výrobkov, pre ktoré možno robiť propagačné opatrenia v tretích krajinách - čerstvé, chladené alebo mrazené hovädzie, teľacie a bravčové mäso, potravinové výrobky založené na týchto výrobkoch - kvalitné kuracie mäso - syry a jogurty - olivový olej a stolové oleje - stolové vína so zemepisným označením. Akostné vína VUR - liehoviny so zemepisným označením alebo určeným tradičným opisom - čerstvé a spracované ovocie a zelenina - výrobky spracované z obilnín a ryže - ľanové vlákno“ " --------------------------------------------------